|  |  |
| --- | --- |
| Numri i lëndës: | 2018:069866 |
| Datë: | 10.10.2019 |
| Numri i dokumentit: | 00565763 |

**P.nr. 604/19**

**NË EMËR TË POPULLIT**

**GJYKATA THEMELORE NË PEJË**-Departamenti i përgjithshëm, me gjyqtarin Ahmet Rexhaj, me pjesëmarrjen e sekretares juridike Lindmire Begolli në çështjen penale kundër të pandehurit L N nga Prishtine , për veprën penale : Rrezikimi i trafikut publik nga neni 378 par 8 te KPRK-së , duke vendosur sipas aktakuzës së Prokurorisë Themelore në Pejë, Departamenti për krime të përgjithshme, PP.II.nr 2379/18 të datës 24.06.2019 , pas mbajtjes së shqyrtimit fillestar në prezencë të Prokurorit të shtetit Ardiana Veseli , të pandehurit L N , ne mungese te palës se dëmtuar , me datë 07.10.2019 mori, shpalli, dhe përpiloi këtë:

**A K T GJ Y K I M**

I pandehuri **L N i lindur me dt. .. në Prishtine ku edhe tani jeton , ne Prishtine rr E H nr ... , i biri A dhe nënës e Z e gjinisë A , ka të shkollën e mesme, me profesion i pa pune , nr. personal .., i gjendjes së dobët ekonomike, kinse i pa dënuar më parë nga gjykata, Shqiptar, shtetas i Republikës së Kosovës, gjendet në liri.**

**ËSHTË FAJTOR**

Për shkak se:

- Me datë 14.10.2018 rreth orës 13:55 min. fshati L K. Peje nga pa kujdesia ka shkelur ligjin për sigurinë ne komunikacionin rrugor nga neni 33.41,63 ne atë mënyrë qe i njëjti përderisa ishte duke e drejtuar automjetin e tipit VW Passat ngjyre hiri me targa .. bene kyqje te pa kujdesshme nga rruga dytësore ne atë kryesore duke ja pamundësuar lëvizjen veturës Fiat Shkoda 220 me targa ... , te cilin po e drejtonte i dëmtuari K B dhe ky i fundit ne pa mundësi te ndalet me pjesën ballore te automjetit e godet automjetin te pandehurit ne pjesën e pasme anësore te anës se majte ku përveç dëmeve materiale , lëndime te renda trupore ka pësuar A U ndërsa lëndime te lehta trupore K B ,SH Rr , F A, N F dhe M U ,

-me çka ka kryer vepër penale , Rrezikimi i trafikut publik nga neni 378 par 8 te KPRK-së

Andaj gjykata duke u bazuar në nenin 7,41,42,51,52, 73,74 të KPK-së, si neni 378 par.8 te KPRK-së , të pandehurit i shqipton:

**DËNIM ME KUSHT**

Të pandehurit L N i përcakton dënim me burg në kohëzgjatje prej 1 (një ) vjet mirëpo ky dënim nuk do të ekzekutohet në rast se i pandehuri brenda periudhës kohore prej 2 (dy) vitesh nuk kryen ndonjë vepër të re penale.

I pandehuri lirohet nga pagesave e shpenzimeve –paushallit dhe taksës për kompensimin e viktimave ne baze te kartonit te Mirëqenies Sociale Prishtine me nr 6731.

Palët e dëmtuara për realizimin e kërkesës pasurore juridike udhëzohet në kontest civil.

**A r s y e t i m**

Prokuroria Themelore në Pejë, Departamenti për krime të përgjithshme ne Peje , ka ngrit aktakuzë PP.II.nr. 2379/18 të datës 24.06.2019 , kundër të pandehurit L N nga Prishtina , për veprën penale : Rrezikimi i trafikut publik nga neni 378 par 8 te KPRK-së

Gjykata ka caktuar dhe ka mbajtur shqyrtimin fillestarë me datë 07.10.2019 pas leximit të aktakuzës nga ana e Prokurori i shtetit PP.II. nr 2379/18 të datës 24.06.2019 gjykata është bindur se i pandehuri L N e ka kuptuar aktakuzën dhe të pandehurit i është dhënë mundësia që të deklarohet për pranimin ose mos pranimin e fajësisë.

Me këtë rast, Gjykata i ka udhëzuar të pandehurën për rëndësinë dhe pasojat e pranimit të fajësisë në kuptim të nenit 248 par.1 pika 1.1, 1.2, 1.3 të KPPK-se, kështu që i pandehuri përgjigjet se kuptoi të gjitha pasojat e pranimit të fajësisë dhe e pranoj fajësinë për vepër penale me të cilën ngarkohem me aktakuzë, duke shtuar qe nga fillimi i kësaj procedura penale unë asnjë here nuk e kame mohuar faktin se aksidenti ka ndodhur ditën kritike ashtu siç përshkruhet ne shkresat e lendes , unë edhe me rastin e intervistimit te rastit ne polici dhe prokurori e kame pranuar fajësinë duke pasur parasysh rrethanat ne te cilat ka ndodhur aksidenti i kame përshkruar edhe me herët gjate intervistimit edhe sot po e përsëris unë atë dite kame qen ne mesin e disa dasmorëve me veturën time ka qene kolon e automjeteve te dasmoreve duke u kyqur nga rruga dytësore ne rrugën kryesore Peje \_Prishtine dhe gjate kyqjes ne rruge ka ndodhur aksident për qka unë e kame përshtypjen time personale edhe pjesëmarrësi tjetër ne trafik me te cilin kame pasur aksidenti ka lëvizur me shpejtësi me te madhe seç lejohet ne atë pjese te rrugës , mirëpo pa mare parasysh rrethana e lartcekura unë e pranoj fajësinë jam i penduar shprehu keqardhja dhe premtoj se ne te ardhmen do te jem me i kujdesshëm lidhur me lëvizjen ne komunikacion publik dhe nuk do te kryej vepra te tilla apo te ngjajshme .pala e dëmtuar e cila ka pësuar lëndime te rende sipas aktakuzës dhe akt eksperto ligjor ka qene pasagjere e imja dhe është tezja ime me qense jemi familjar me te dëmtuarën dhe me përgjegjësi te plot deklaroj se ka kaluar pa pasoja te përhershme për shëndetin ,

Pas deklarimit të pandehurit për pranimin e fajësisë, Gjykata kërkoi nga Prokurori i shtetit që të jap mendimin e tij për pranimin e fajësisë.

Prokurori i shtetit ka deklaruar se meqenëse i pandehuri e ka pranuar fajësinë për veprën penale për të cilën akuzohet, dhe meqenëse një pranim nga ana e tij është i bazuar edhe në provat në bazë të të cilave është ngritur aktakuza i propozon gjykatës që ta aprovoj pranimin e fajësisë.

Në vijim gjykata duke shqyrtuar fajësinë nga ana e pandehurit vlerësoi se pranimi i fajësisë paraqet shprehje të lirë të vullnetit të pandehurit , pasi që ai e ka kuptuar natyrën dhe pasojat e pranimit të fajësisë.

Duke pasur parasysh të lartcekurat gjykata e ka aprovuar pranimin e fajësisë nga ana e pandehurit dhe ka vërtetuar se nuk ekziston ndonjë rrethanë për hudhje të aktakuzës konform nenit 253 të KPPK-së, se janë plotësuar kushtet nga neni 248 të KPPK-së, atëherë në këtë çështje nuk është zbatuar procedura e provave.

Andaj gjykata duke u gjendur para këtyre fakteve siç janë pranimi i fajësisë nga ana e të pandehurit si dhe duke pasur parasysh provat të cilat gjenden në shkresat e lëndës siç janë: Procesverbali i rastit DR-3004-779-18 mbi vend shiqimin e aksidentit i dt 06.11.2018 deklarata e te dëmtuarës A U e dhënë ne prokurori me dt. 20.06.2019 ekspertiza mjeko ligjore e datës 04.12.2018 ekspertiza e komunikacionit e datës 23.11.2018 deklarata e te pandehurit e dhënë ne prokurori me date 24.06.2019 fotografitë e vendit te ngjarjes dhe foto albumi , gjykata konstatoi se i pandehuri e ka kryer veprën penale si ne dispozitiv te aktgjykimit ,

Duke u bazuar në këto që u ceken më lartë gjykata ka vendosur që të pandehurin L N ta shpall fajtore për kryerjen e veprës penale, ngase veprimet e të njëjtës i përmbajnë të gjitha tiparet e kësaj vepre penale dhe se për të njëjtën është edhe penalisht përgjegjëse.

Duke vendosur mbi vendimin mbi dënim konform nenit 73 dhe 74 të KPRK-së me rastin e shqiptimit të dënimit ndaj të pandehurit , gjykata ka mare për bazë disa rrethana që ndikojnë në llojin dhe lartësinë e dënimit.

Si rrethana lehtësuese për të pandehurit gjyqtari i vetëm gjykues e ka marrë pranimin e fajësisë nga ana e të pandehurit se është penduar për kryerje e kësaj veprave penale , se me pare nuk ka qene e dënuar për ndonjë vepër penale , si dhe premtimin se në të ardhmen nuk do të kryen ndonjë vepër tjetër penale. Ndërsa gjyqtari i vetëm gjykues, nuk ka gjetur ndonjë rrethanë rënduese .

Sipas bindjes së gjyqtarit të vetëm gjykues, dënimi i shqiptuar me kusht për te pandehurin L N , e duke i marrë për bazë rrethanat e lart cekura, është dënim i drejtë në harmoni me peshën e veprës penale dhe shkallën e përgjegjësisë të të pandehurit .

Andaj gjykata duke u gjendur para këtyre rrethanave te pandehurin e gjykoj si ne dipozitiv te këtij aktgjykimi ,duke konsideruar se ky dënim është ne përputhje me shkallen e përgjegjësisë penale te saj dhe me intensitetit e rrezikimit te vlerave te mbrojtura te shoqërisë dhe është bindur se vendimi mbi dënimin do te shërbej për arritjen e qëllimit te dënimit e qe është pengimi i te pandehurit ne kryerjen e veprave penale ne te ardhmen si dhe preventiven tjetër për personat e tjerë qe te përmbahen nga kryerja e veprave penale konform nenit 41 te KPRK – se .

Gjykata te pandehurin e ka liruar nga pagesa e paushallit gjyqësore shpenzimeve dhe taksës për kompensimin e viktimave me qense i njëjti është përfitues i asistencës sociale ne baze te kartonit te Mirëqenies Sociale Qendra për pune sociale ne Prishtine e sipas dispozitave ligjore kjo kategori është e liruar nga taksat.

Palët e dëmtuara konform nenit 463 te KPRK-së për realizimin e kërkesës pasurore juridike udhëzohen ne kontest civil.

Nga sa u tha më lart u vendos si në dispozitiv të këtij aktgjykimi konform nenit 365 të KPPRK-së.

**GJYKATA THEMELORE NË PEJË, DEPARTAMENTI I PËRGJITHSHËM**

**P.nr. 604/19 te dt. 07.10.2019**

**Sekretarja juridike Gjyqtari**

**Lindmire Begolli Ahmet Rexhaj**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

KËSHILLË JURIDIKE:

Kundër këtij aktgjykimi është e lejuar ankesa

në afat prej 15 ditësh, nga dita e marrjes, Gjykatës

së Apelit në Prishtinë, e nëpërmjet të kësaj gjykate.